[{"text_idx": "#000001", "text": "Rootsis O\u0308sthammaris toimus u\u0308ks selle aasta viimaseid ringrajapaatide rahvusvahelisi tiitlivo\u0303istlusi ja noorteklassis GT-15 vo\u0303itis ho\u0303bemedali Joonas Lember."}, {"text_idx": "#000003", "text": "Ajaso\u0303idu vo\u0303it la\u0308ks Slakterisele, teiseks tuli Wiberg ja kolmas oli Pihlak. Lember oli kuues, Laur seitsmes ja Lootus kaheksas. Esimeses so\u0303idus la\u0308ks so\u0303itu juhtima Slakteris, kes vo\u0303itis so\u0303idu Wibergi ees. Kolmas oli soomlane Oliver Martin ja neljas, viies ning kuues koht olid meie so\u0303itjate omad \u2013 Lember, Pihlak, Laur. Lootus lo\u0303petas kaheksandana."}, {"text_idx": "#000004", "text": "Teises so\u0303idus said Lember ja Pihlak va\u0308ga hea stardi ning va\u0308ljusid esimesest po\u0308o\u0308rdest kolmanda ja neljandana. So\u0303idu katkestas samal ringil punane lipp kui noor rootslanna Hanna Atterling keeras oma paadi u\u0308le ku\u0308lje uppi. So\u0303itjaga oli ko\u0303ik korras ja vo\u0303istlus ja\u0308tkus kordusstardist. Kordusstardis aga Lember enam nii head starti ei saanud. Teises so\u0303idus jagunesid kohad siis sarnaselt esimesega \u2013 Slakteris, Wiberg, Martin ja Lember. Pihlak lo\u0303petas seitsmendana, Lootus oli u\u0308heksas ja Lauril vo\u0303eti po\u0308o\u0308rdepoi lo\u0303hkumise eest karistuseks u\u0308ks ring maha ja tema koht teises so\u0303idus oli neljateistku\u0308mnes."}, {"text_idx": "#000005", "text": "Kolmandas so\u0303idus ja\u0308tkus Slakterise ja Wibergi u\u0308lekaal aga kolmanda koha eest ka\u0308is ko\u0303va vo\u0303istlus Lemberi ja Martini vahel. Lemberil o\u0303nnestus soomlasest mo\u0308o\u0308duda ja vo\u0303tta so\u0303idust kolmas koht. Martin lasi aga veel vea sisse ja so\u0303itis valelt poolt poisid ning karistuseks vo\u0303eti soomlased u\u0308ks ring maha. Hea so\u0303idu teinud Pihlak oli neljas, Laur kuues ja Lootus ku\u0308mnes."}, {"text_idx": "#000006", "text": "Neljast so\u0303idust la\u0308hevad arvestusse kolm ja kuna Slakterisel oli maksimum punktid ka\u0308es, siis viimases neljandas so\u0303idus ta ei osalenud. Wiberg startis esikohalt, Lember teiselt ja Pihlak kolmandalt positsioonilt. Kolmanda koha saatuse pidi otsustama Lemberi ja Martini omavaheline duell so\u0303idus \u2013 kes ettepoole ja\u0308a\u0308b on MM-i pronksimees. Start o\u0303nnestus puhtalt ja Lember suutis hoida teist kohta Wibergi ja\u0308rel kuni so\u0303idu lo\u0303puni. Martin lo\u0303petas viiendana. Viimases so\u0303idus tegi va\u0308ga head to\u0308o\u0308d Laur, kes lo\u0303petas kolmandana ja neljas oli Pihlak. Lootus vo\u0303ttis so\u0303idust kuuenda koha."}, {"text_idx": "#000007", "text": "Peale so\u0303itude lo\u0303ppu ja\u0308rgnes va\u0308ga po\u0303hjalik tehniline kontroll mootoritele. Tehnilised kohtunikud avastasid, et Slakterise mootor ei vastanud no\u0303uetele ja noor la\u0308tlane diskvalifitseeriti esikohalt. Wibergi ja Lemberi ning kolmandale kohale to\u0303usnud Martini mootorid olid no\u0303uetele vastavad."}, {"text_idx": "#000009", "text": "\u00abAasta-aastalt oleme tugevdanud tehnilist kontrolli tiitlivo\u0303istlustel ja eesma\u0308rgiks on viia UIM-i noortesport ta\u0308iesti puhtale tasemele,et omavahel vo\u0303istleksid noored andekad piloodid, mitte \u00abtehnilise dopingu\u00bb eelist kasutavad meeskonnad. Me teame, et noored vo\u0303istlejad ju selle taga ei ole. Vo\u0303istlustehnika valmistavad ette teised inimesed aga lo\u0303puks kannatavad vahele ja\u0308a\u0308des ikka noored vo\u0303iduso\u0303itjad. Sellel aastal tugevdasime ka Eestis toimuvatel vo\u0303istlustel tehnilist kontrolli ja see seab olukorra noorte jaoks palju vo\u0303rdsemaks,\u00bb vo\u0303ttis vo\u0303istluse kokku UIM-i tehnilise komisjoni liige ja Eesti Veemoto Liidu peasekreta\u0308r Algo Kuus."}, {"text_idx": "#000011", "text": "Devin on toetanud ja toetab Joonast ko\u0303ikidel vo\u0303istlustel ka edaspidi!"}]